section_heading: Životinjska prava
paragraph_text: Ovaj zoološki vrt privukao je mnogo pažnje nakon što je 2016. godine umro njihov medvjed "Arturo". Ljubitelji životinja napravili su peticiju jer su smatrali da životinja živi u nehumanim uvjetima te mu je pridodan nadimak "world's saddest bear" ("najtužniji medvjed svijeta"). Do 19. srpnja 2014. peticiju je potpisalo više od 400 000 ljudi, uključujući poznatu pjevačicu Cher. Cilj peticije bila je relokacija Artura u kanadski zoološki vrt Assiniboine. 24. srpnja 2014. direktor zoološkog vrta izjavio je kako je Arturo prestar da bi ga se preselilo u Kanadu, a na društvenim mrežama pojavio se hashtag "#FreeArturo". Medvjed je umro 3. srpnja 2016.Mendoza Zoological Park, Mendoza, gpsmycity.com, pristupljeno 9. siječnja 2018.